Alvar Aallon suunnitteleman Lakeuden Ristin pohjoispuolella kohoava kellotorni on 65,2 m korkea. Tornissa on näköalatasanne, ja sinne pääsee hissillä tai rappusia pitkin, joissa 276 askelmaa ja välillä on 16 lepotasannetta. Lakeuden Ristin torni on avoinna vierailijoille Kirkkopäivien ajan, tervetuloa!
KIRKKOPÄIVÄT | Lakeuden Ristin torni auki yleisölle
Kirkkopalvelut ry / Seinäjoen seurakunta
Seminaari 2 päivää pe-la: 99,00 €. Seminaari 1 päivä pe tai la: 69,50 €.
Nuorten miesten uskonnollisuus on kasvussa. Mikä rooli kirkolla voisi olla tämän ilmiön keskellä? Keskustelutilaisuus pureutuu nuorten miesten kasvavaan kiinnostukseen uskontoa kohtaan sekä siihen, miten kirkko onnistuisi tavoittamaan heidät. Missä yhteydessä nuorten miesten hengellisyys on konservatismin nousuun? Mikä on sosiaalisen median rooli ilmiössä? Mukana keskustelijoita eri taustoista pohtimassa aihetta avoimesti ja rehellisesti. Aiheesta keskustelemassa teologian tohtori Pietari Hannikainen, nuoret miehet Sampo Untamala sekä Eelis Mäkipää. Ohjelman juontaa Kotimaan toimittaja Niilo Rantala.
KIRKKOPÄIVÄT | Nuorten miesten hengellisyys ja kirkko
Tutustu Seinäjoen korkeakoulujen koulutustarjontaan Framin kampuksella!
Tapahtumassa 2. vuosikurssia käyvät lukiolaiset ja ammattiin opiskelevat sekä heidän opinto-ohjaajansa ja opettajansa voivat tutustua SEAMKin ja Seinäjoen yliopistokeskuksen koulutuksiin, oppimisympäristöihin ja opiskelijaelämään Framin kampuksella. Ohjelmassa mm. opiskelijatarinoita, koulutustori, eri korkeakoulujen ja yliopistojen tutkinto-ohjelmien esittelyjä. Aloitusinfot järjestetään klo 9 ja klo 10 SeAMKin keltaisessa auditoriossa. Lue ohjelmasta lisää SEAMK sivustolta. Opinto-ohjaaja/opettaja, varaa luokallesi paikka ajoissa! Kaikille opiskelijoille on tarjolla ilmainen lounas ja kuljetus omasta oppilaitoksesta (ennakkoilmoittautuminen vaaditaan). Ilmoittautuminen on päättynyt 28.4.2025! Huom! Muista ilmoittaa ryhmäsi henkilömäärä. Varmistamme paikkanne myöhemmin. Erityisruokavaliot lähetettävä kootusti osoitteeseen: Seamk.frami.FMS.FI@sodexo.com
Mitä on toivon ylläpitäminen toiminnan kautta? Miten vahvistamme kunnioituksen ja kohtuuden elämäntapaa seurakunnissa? Seurakunnissa on virinnyt monenlaista toimintaa luonnon hyväksi ja luontokadon hillitsemiseksi – mitä voimme oppia toisiltamme? Kuulemme luonto- ja ympäristöryhmistä eri puolilta Suomea. Jaamme hyviä kokemuksia ja tunnustelemme, onko nyt aika vahvistaa ruohonjuuriverkostoja laajemminkin. Lauluntekijä Jouko Mäki-Lohiluoma tuo hetkeen musiikin ja laulujen voimaa.
KIRKKOPÄIVÄT | Luomakunnan puolesta: toivon merkkejä seurakuntien luontoryhmissä
Osallistava laulu- ja leikkihetki lapsiperheille. Mukana musisoimassa Pauliina Viertola, Päivi Pohjoisaho, Anu Mäki-Latvala ja Arto Keränen.
Luo ja varjele -yhteyttä koko maailmaan! Tule kokemaan yhteinen maailma koko keholla. Tuntiin sisältyy musiikkia sekä lähetystyön videosilta Kambodzaan ja Viroon, missä kirkot kohtaavat Luojan ja lähimmäisen. Kirkon perheneuvonnan kouluttaja Pia Ruotsala, musiikissa Tero Ruotsala Evankelinen Lähetysyhdistys -ELY ry.
KIRKKOPÄIVÄT | Luo ja varjele – yhteyttä koko maailmaan!
The 2020’s is growing into a period of geopolitical turmoil and contestation. Once again, hard security policy measures have become the key interactions between countries. As a result, the states of democracy, freedom of press and space of civil society are deteriorating – and sorting out these challenges cannot be solved by guns or economic sanctions. How to cultivate dialogues and solutions that cross national boundaries and to restore faith in human rights? Churches have a role in building peace, but how to make our contributions even greater. Panelists: Kaisamari Hintikka, Bishop of Espoo Admire Mutizwa, Head of Zimbabwe Council of Churches Tanja Viikki, Senior Advisor of Peace and Reconciliation, Suomen Lähetysseura Host: Niko Humalisto, Leading Advocacy Specialist, Suomen Lähetysseura Geopolitiikka kovenee –tarvitaan työtä rauhan puolesta Elämme 2020-luvulla konfliktien ja geopoliittisen kilvoittelun leimaamaa, äkkiväärää aikakautta. Kansainvälisiä suhteita hoidetaan lisääntyvästi kovan turvallisuuspolitiikan keinoin. Demokratian, sananvapauden ja kansalaisyhteiskunnan tila kapenee globaalisti, eikä aseilla tai talouspakotteilla voida ratkaista näitä haasteita. Miten edistää rajat ylittävää dialogia ja ohjata tukea ihmisoikeuksien turvaamiseen uskon palauttamiseksi kansainväliseen yhteistyöhön? Miten kirkot voivat tukea rauhaa, vakautta ja sovintoa? Tilaisuus on englanninkielinen Panelistit Kaisamari Hintikka – Espoon piispa Admire Mutizwa, Johtaja – Zimbabwen kirkkojen neuvosto Tanja Viikki, Erityisasiantuntija, rauha ja sovinto – Suomen Lähetysseura Juontaja: Niko Humalisto, Johtava vaikuttamistyön asiantuntija – Suomen Lähetysseura
KIRKKOPÄIVÄT | Geopolitics gets rough – stronger peace efforts are needed
Tervetuloa tutustumaan ja kuulemaan Seinäjoen seurakunnan ruokapankin toiminnasta ja historiasta sekä vapaaehtoisten, lahjoittajien ja yhteistyökumppaneiden tärkeästä osuudesta toimintaan. Mahdollisuus lahjoittaa ruokapankille MobilePaylla.
Piispa Matti Salomäen aamukahvit croissantin kera Seinäjoen keskustorilla. Päivän ohjelmajakson avaaminen, hartaus ja musiikkia. Kahvit klo 8, ohjelmaosuus klo 8.30.
Lämpimästi tervetuloa vastaanottamaan uusi päivä Hiljaisuuden joogan® harjoituksella! Hiljaisuuden jooga® on rekisteröity joogalaji, jonka on kehittänyt sairaalapappi, joogaopettaja ja retriitinohjaaja Heli Harjunpää. Tässä meditatiivisessa kokonaisuudessa yhdistyvät lempeä kehollinen harjoitus, mielen hiljentymisen harjoitus ja hengellinen harjoitus. Hiljaisuuden jooga® sopii kaikille, et tarvitse aikaisempaa kokemusta. Ohjaajana Seinäjoen seurakunnan Hiljaisuuden joogan® ohjaaja Pia Ketola. Harjoituksen kesto 90 min. Ilmoittautuminen Hiljaisuuden joogaan®. HUOM! Jokaiseen harjoitukseen tulee ilmoittautua erikseen! Jokaiseen ryhmään mahtuu 50 ilmoittautunutta. Ota mukaasi harjoitukseen joustavat vaatteet, vesipullo, oma alusta (jos mahdollista). Kirkossa on varattuna alusta 20:lle ensimmäiselle. Lisäksi 20:lle myös vilttejä alustaksi. Tulethan ajoissa paikalle! Lakeuden Ristiin pääsee sisälle 15 min aikaisemmin. Harjoitus alkaa ilmoitettuna ajankohtana.
Pysähtymisen polku on kaupunkiympäristöön sijoittuva merkitty reitti, joka kutsuu hidastamaan arjen keskellä. Polkua rytmittävät rakastetun kirjailijan Hanna Kivisalon tekstit, jotka yhdistettynä pysähdyspaikkoihin muodostavat syvän ja merkityksellisen kokemuksen. Kaupunkipyhiinvaellus tuo pyhiinvaellusperinteen ihmisten lähelle saavutettavalla tavalla. Löydät reitin (hakusanalla Seinäjoki) osoitteesta citynomadi.com/fi/routes tai klikkaamalla tästä suoraan reittiin: Pysähtymisen polku. Pysähtymisen polku on monistettavissa kaikille paikkakunnille – tule kuulemaan Kirkkotorille, miten voit tuoda sen seurakuntaasi.
KIRKKOPÄIVÄT | Pysähtymisen polku – Kaupunkipyhiinvaellus Seinäjoella
Masa Puttonen & The Brothers koostuu pitkän linjan gospel-muusikoista, joita yhdistää rakkaus groovaavaan poljentoon, musiikilliseen iloitteluun ja toisaalta syvältä koskettaviin säveliin. Tule legendaariselle Rytmikorjaamolle kuuntelemaan tätä dynaamista poppoota, jonka mukana esiintyy Suomen ykköskaartiin kuuluva ja maailmallakin mainetta niittänyt fonisti Joonatan Rautio. Yhtyeen omien teosten lisäksi konsertissa kuullaan bändin lempi-cover-biisejä. Kokoonpano: Masa Puttonen, koskettimet ja laulu Mikko Kultalahti, rummut Timo Jouppi, basso Jarkko Jouppi, kitara Joonatan Rautio, saksofoni Timo Komonen, miksaus
KIRKKOPÄIVÄT | Masa Puttonen & The Brothers, feat. Joonatan Rautio
Käsiohjelmia saa ostaa 20 euron hintaan ennakkoon tapahtuman infopisteeltä sekä ovelta ennen konsertin alkua.
Jorma Panulan upea teos Peltomiehen rukous kuullaan Lakeuden Ristissä. Koskettavan tarinan tulkitsevat säveltäjän johdolla peltomiehen roolin laulava baritoni Elja Puukko Seinäjoen kaupunginorkesterin jousikvartetin sekä Tuulivoima-kuoron säestyksellä. Teoksen kesto on noin tunti. Käsiohjelmia saa ostaa 20 euron hintaan ennakkoon tapahtuman infopisteeltä sekä ovelta ennen konsertin alkua. Jorma Panulan säveltämässä ja Pekka Santalan kirjoittamassa teoksessa peltomies kohtaa kirkon hiljaisuudessa mieltään painaneen muiston, jossa isoisänsä isä ajoi oveltaan pois kolme nälkäistä ja rääsyistä huutolaispoikaa antamatta heille ruokaa. Peltomies pääsee sovintoon itsensä ja menneisyytensä kanssa ja hänelle selviää oman työnsä merkitys kyntää, kylvää, niittää ja korjata. Uudistunein mielin hän puhkeaa ylistysvirteen, johon kirkkokansa yhtyy. Tärkeä viesti oikeudenmukaisuudesta on ajankohtainen yhä 37 vuoden jälkeen. Teoksen tarina sai alkunsa Ilmajoen vanhalta hautausmaalta, jonka hautakivet muistuttavat 1800-luvun tuhoisista nälkävuosista. “Löydettiin aihe, semmoinen pieni hautuumaa, johon on haudattu kakaroita 1800-luvulla”, teoksen johtava säveltäjä-maestro Jorma Panula kertoo. ”Lukoo sen libreton, kuvitteloo asian, siinä on niin paljon tunnelmaa ja asiaa, jotta siitä vaan visertämähän”, Panula kuvaa sävellysprosessia omaan panulamaisen tyhjentävään tyyliinsä. Teos kantaesitettiin Kurikan kirkossa vuonna 1984 ja sitä on sittemmin esitetty myös ulkomailla ja ympäri kotimaata. Seinäjoen kaupunginorkesteri Jorma Panula, kapellimestari Elja Puukko, baritoni TUULIVOIMA-kuoro, johtaa Kirsi Burman
Miltä uskonnollisuus näyttää eri puolilla Suomea? Mitä kirkolta toivotaan ja millaisia vahvuuksia seurakunnilla on? Näitä kysymyksiä peilaavat tuoreen tutkimustiedon pohjalta tutkimus- ja kehityspäällikkö Heidi Zitting Diakonia-ammattikorkeakoulusta ja johtaja Hanna Salomäki kirkon tutkimus ja koulutus -yksiköstä. Vasta valmistuneet kirkon nelivuotiskertomus ja seurakuntien muutos -tutkimus antavat uutta tietoa siitä, mitkä tekijät vaikuttavat seurakuntien elinvoimaisuuteen Suomessa. Tutkijat esittelevät näiden aineistojen pohjalta ajankohtaisia kehityssuuntauksia.
KIRKKOPÄIVÄT | Alueiden kirkko: seurakuntien muutos ja elinvoimaisuus Suomessa
Kirkkoherra Ari Aurasen raamattutunti: Alkukirkon kriisit ja erimielisyydet Seinäjoen seurakunnan kirkkoherra, TT, FT Ari Auranen pitää raamattutunnin aiheesta Alkukirkon kriisit & erimielisyydet.
KIRKKOPÄIVÄT | Kirkkoherra Ari Aurasen raamattutunti
Senni Valtonen: konserttikantele, kansanpuhaltimet, avainviulu. Konsertissa kuullaan kanteleen ryöppyävää helinää, kansansävelmiä sekä villiä improvisaatiota virsikirjamme rakkaista sävelmäaarteista. Musiikin maisteri Senni Valtonen on kansanmuusikko, kanttori ja multi-instrumentalisti, jonka musiikin keskiössä ovat läsnäolo ja ilo. Viimeiset kymmenen vuotta Valtonen on työskennellyt kanttorin virassa Helsingissä Munkkiniemen seurakunnassa. Lisäksi hän toimii teatterimuusikkona, pedagogina, säveltää ja sovittaa sekä konsertoi aktiivisesti.
KIRKKOPÄIVÄT | Virsien pyörteissä! Improvisaatioita kansansoittimilla
Piispa Jari Jolkkosen vieraana Juha Tapio: Hengellinen tieni – keskustelua uskon ja epäuskon kamppailuista Piispa Jari Jolkkonen keskustelee uskosta ja epäuskosta, kulkemisesta ja kompastelusta, löytämisestä ja eksymisestä Suomen tunnetuimpiin kuuluva laulaja ja lauluntekijä Juha Tapion kanssa. Juha Tapio on kirjoittanut monia suosittuja kappaleita, kuten ”Mitä silmät ei nää”, ”Ohikiitävää”, ”Kelpaat kelle vaan”, ”Kaksi puuta”, ”Sitkeä sydän” ja ”Jotain niin oikeaa”. Hänen sanoituksensa ovat koskettaneet suomalaisia syvästi ja kuvastaneet kansan tuntoja pitkän ja menestyksekkään uran aikana. Tässä ohjelmassa Juha Tapio astuu uuteen rooliin keskustelijana, avaten ajatuksiaan sekä sanoitustensa taustoja.
KIRKKOPÄIVÄT | Piispa Jari Jolkkosen vieraana Juha Tapio
Yhteistyössä: Seinäjoen helluntaiseurakunta, Seinäjoen luterilainen seurakunta ja Seinäjoen vapaaseurakunta Johtava pastori Ari Urhonen, tervetuloa klo 18.00 Luento, kolme 15 min puheenvuoroa klo 19.30 Paneelikeskustelu klo 21.00 Jumala luo uutta – Sound of Grace mukana: Arto Nousiainen, SEA:n GO-koordinaattori; Matti Rekiaro, LT; Aki Ruotsala, johtaja; Jaakko Pihlajamäki, sairaalaneuvos; Roope Laukkonen (YWAM, Juurikkala), luterilaisen kirkon edustaja, musiikissa: Sound of Grace -musiikkiryhmä, joka palvelee yli seurakuntarajojen.
KIRKKOPÄIVÄT | Jumala luo uutta – sydänten ekumenia!
Perjantain iltamessu, joka toteutetaan yhteistyössä paikan päällä partiopuistoa pitävien partiolaisten kanssa. Musiikissa messun säveltäjä Pekka Simojoki sekä nuoret muusikot Aapo Tähkäpää, Taneli Hietala ja Jere Hännikkälä. Pappina Auli Härkönen.
Tule kokemaan unohtumaton ilta täynnä keskustelua, tarinoita ja säveliä ihmisiksi elämisestä! Mukana kirjailija Hanna Kivisalo, näyttelijä Hannu-Pekka Björkman sekä muusikko Mikko Kuustonen.
KIRKKOPÄIVÄT | Kivisalo, Kuustonen ja Björkman: Kolme ikkunaa valon puolella